Titanik (film, 1997)

Titanik () — rejissor Ceyms Kemeronun filmi.

2 milyard $-dan çox gəlir götürən bu film kinemotoqrafiya tarixinin ən gəlirli və yaddaqalan filmlərindəndir. Film 11 Oskar mükafatına layiq görülmüşdür.

 Məzmun 
Real hadisə əsasında çəkilmiş əfsanəvi film. Filmdə Titanikin səyahətə başlayıb batmasına qədər davam edən 2 günün təsviri verilib. Film real hadisəyə əsaslansa da burada həmçinin məhəbbət xətti də var. Kasıb ailənin oğlu olan Cek (Leonardo Di Kaprio) Titanikin yola çıxmasına 5 dəqiqə qalmış qumarda gəmiyə bilet qazanır. Bu səyahətdə isə varlı ailənin qızı olan Rouzla (Keyt Uinslet) tanış olur. Rouz isə yaşadığı yüksək cəmiyyətin sıxıcı əyləncələrindən bezmişdir. Rouzun atası qısa müddət əvvəl vəfat etmiş və arxasında böyük məbləğdə borc qoymuşdur. Və bu borcun yükü ailəsinin üzərinə düşmüşdür. Buna görə də Rouzun anası həm borclarını ödəmək həm də yüksək təbəqə statusu almaq üçün Rouzu Kellə nişanlamışdır. Rouz isə Keli sevmir, yalnız anasının xahişinə görə evlənməyi qəbul etmişdir. Ancaq Rouz Ceklə tanış olduqdan sonra əsl məhəbbətini tapdığını başa düşmüş və Kellə evlənməyi rədd etmişdir. Cek aşağı təbəqədən olduğu üçün Rouzun anası bunu qəbul etməmişdir. Kel isə hiylə işlədərək Rouza aldığı boyunbağını Cekin cibinə atır. Sonra isə onu Cekin oğurladığını deyir. Rouz buna əvvəl inanmır ancaq sonra boyunbağının Cekin cibindən çıxdığını görür. Ceki gəminin ən alt qatına atıb əllərini qandallayırlar. Ancaq sonra Rouz hər şeyi başa düşür və bütün təhlükələrə baxmayaraq o Ceki xilas etmək üçün arxasınca gedir.

Filmdə həmçinin gəmi sahiblərinin özündən razılığı göstərilmişdir. Onlar daha tez çatmaq üçün gəminin sürətini artırırlar və buna görə də qarşıdan gələn aysberqi gördükdə gəminin istiqamətini dəyişməkdə gecikirlər.

Filmdə məhəbbət xətti ilə yanaşı sinfi fərqləndirmələrin doğurduğu acı nəticələr də göstərilib. Film 11 dəfə Oskar mükafı almış və kino tarixinin ən yadda qalan filmlərindən biri olmuşdur.

 Rollarda 
 Leonardo Di Kaprio — Cek Dovson
 Keyt Uinslet — Rouz Devit Buketer
 Billi Zeyn — Keledon Hokli
 Keti Beyts — Molli Braun
 Frensis Fişer — Ruf Devit Buketer
 Qloria Stüart — qoca Roz

 İstinadlar 

 Həmçinin bax 

Kateqoriya:1997-ci ilin filmləri
Kateqoriya:20th Century Fox filmləri
Kateqoriya:Paramount Pictures
Kateqoriya:ABŞ filmləri
Kateqoriya:Dram filmləri
Kateqoriya:Melodram filmləri
Kateqoriya:Məhəbbət filmləri
Kateqoriya:Ən yaxşı vizual effektlərə görə Oskar mükafatı alan filmlər
Kateqoriya:IMAX filmləri
Kateqoriya:Ceyms Kemeronun filmləri
Kateqoriya:1997-ci ilin ABŞ filmləri
Kateqoriya:Rusca filmlər
Kateqoriya:ABŞ-nin 3D filmləri
Kateqoriya:ABŞ-nin epik filmləri
Kateqoriya:ABŞ-nin həyatda qalma filmləri
Kateqoriya:ABŞ-nin macəra dram filmləri
Kateqoriya:Paramount Pictures filmləri